Vysadzujem
Dobrý deň , 4 roky beriem eliceu ale kvôli tomu že som otehotnela v januári ju vysadzujem brala som 1x ráno celú potom kvôli otehotneniu som išla na polku asi mesiac cca teraz mi pán psychiater odporučil brať už len štvrťku beriem ju už 3 deň a vrátili sa mi nepríjemne pocity žalúdka a depresie
Dobrý deň,
ďakujeme za prejavenú dôveru.
Riziko výskytu symptómov po znížení dávky alebo po prerušení liečby môžu závisieť od viacerých faktorov vrátane trvania a dávky liečby a tempa znižovania dávky. Najčastejšie hlásenými reakciami sú závraty, poruchy zmyslov, poruchy spánku, nepokoj alebo úzkosť, nevoľnosť a/alebo vracanie, tremor, zmätenosť, potenie, bolesť hlavy, hnačka, palpitácie, emocionálna nestabilita, podráždenosť a poruchy videnia. Všeobecne sú tieto symptómy mierne až stredne intenzívne, avšak u niektorých pacientov môže byť ich intenzita závažná. Zvyčajne tieto príznaky spontánne vymiznú do dvoch týždňov (aj keď u niektorých jednotlivcov môžu pretrvávať dlhšie). V prípade, že by Vami popisované príznaky pretrvávali dlhšie ako 2 týždne, alebo sú pre Vás ťažko tolerovateľné, je potrebné sa o ďalšom postupe poradiť Vašim psychiatrom, ktorý rozhodne (aj vhľadom k prebiehajúcemu tehotenstvu) o ďalšom postupe.
Prajem skorú úľavu od ťažkostí.
S pozdravom
PharmDr. Veronika Kiabová